Published November 14, 2011
Pop 70'an
Tags: Melati, Zulkarnaen
Ondeh … baalah kasudahannyo …
Ondeh, kayu kalek … kayu kalek madang di lurah …
Iyo diambiak ka tunggak langkan … – 2x
Ondeh, hati lakek … hati lakek pandang lah sudah …
Tagah dek pandai mahilangkan … – 2x
Ondeh, batang salak … batang salak di Pakan Satu …
Ambiak sarantiang baok pulang … – 2x
Ondeh, haram talak … haram talak ambo kok tau …
Bak raso tuan di tangan urang … – 2x
Ondeh, sarikayo … sarikayo makan jo tapai …
Taratai tumbuah di tapian … – 2x
Ondeh, bialah … di dunia kasiah ndak sampai …
Di akhiraik tuan ambo nantikan … – 2x
Ondeh … baalah kasudahannyo …
(Ciptaan Zulkarnaen, Dipopulerkan oleh Melati)
©ourtesy of http://laguminanglamo.wordpress.com/
Like this:
Like Loading...
Published November 14, 2011
Pop 70'an
Tags: Melati, Zulkarnaen
Rami galanggang ndeh diak oi di Batusangka
Manang lah kudo ondeh diak kanduang ei balam birugo – 2x
Buah nan masak ndeh diak oi manjadi mangka
Putiak babaliak ondeh diak kanduang ei manjadi bungo – 2x
Koto Gadang ndeh tuan Ranah Balingka
Koto rang Guguak ondeh tuan denai Tabek Sarojo – 2x
Buah nan masak ndeh tuan indak ka mangka
Asa lai pandai ondeh tuan denai nan mamaramnyo – 2x
Jan cameh ondeh diak oi
Asa pandai nan mamaramnyo
Jan cameh ondeh diak oi
Asa pandai nan mamaramnyo
Balam timbago ndeh diak oi pasang karatan
Bao bapikek ondeh diak kanduang ei malah dahulu – 2x
Guruah kok indak ndeh diak oi ka jadi hujan
Bumi jo langik ondeh diak kanduang ei ka dapek malu – 2x
Hari patang ndeh tuan matohari turun
Dagang batulak ondeh tuan denai yo ka kampuangnyo – 2x
Guruah bacinto ndeh tuan hujan nak turun
Awan di langik ondeh tuan denai yo mahambeknyo – 2x
Ondeh diak oi apo dayo
Tambang arek di nan punyo
Ondeh diak oi apo dayo
Tambang arek di nan punyo
(Ciptaan Zulkarnaen, Dipopulerkan oleh Zulkarnaen dan Melati)
©ourtesy of http://laguminanglamo.wordpress.com/
Like this:
Like Loading...
Published November 14, 2011
Pop 70'an
Tags: Melati, Zulkarnaen
Si kapa di Taluak Bayua
Balampu taruih puncaknyo
Kok kabau pandai batalua
Yo bara lah ka buruak, ka buruak onggok congkongnyo – 2x
Reff:
Dikaji jikok yo sanak sagalo jikok
Jikok nan kokok yo kokok tingga di ayam
Batamu ongok yo sanak basamo ongok
Nan kaluak paku yo sanak batambah kalam
Si pado di Pasa Matua
Manjua bilih kadainyo
Kok kudo pandai basiua
Yo bara lah ka monyong, ka monyong cibia muncuangnyo – 2x
(Ciptaan Zulkarnaen, Dipopulerkan oleh Melati)
©ourtesy of http://laguminanglamo.wordpress.com/
Like this:
Like Loading...
Published November 7, 2011
Pop 70'an
Tags: Zulkarnaen
Dulu lah tadanga carito limo kali kawin
Dari nan partamo sampai kalimo lah balapehkan
Uwok taruang, tempe, toge jo samba balacan
Keju jo kantang, goreng lauak, patai jo jariang
Sakik pinggang den, mambana sabaleh jo kapalo
Kali kaanam kawin jo gadih Singapura
Yo kok bantuaknyo aduhai sabana gaya
A nan disabuik, nyo manjawab “wo ai si laa”
Sayang saketek masakannyo:
Cap cay ka cap cay, campua jo kucai
Ondeh baunnyo iyo manyangai …
Kali katujuah kawin jo gadih Ujung Pandang
Gadihnyo ramah, ondeh mak sangaik pariang
Babaju bodo nyo manari malenggang-lenggang
Tapi, sayang saketek masakannyo:
Coto ka coto, ikan bapanggang
Skali-kali ado lo udang …
Kali kalapan den kawin jo gadih Batawi
Itu lah gadih jo ambo sangaik sarasi
Kalau bedendang lagunye si jali-jali
Tapi, sayang saketek masakannyo:
Lodeh ka lodeh, peda ka peda
Bubua ayam nyo agiah pagi …
Kali kasambilan baru lah kanai batunyo
Itu lah gadih sabana cocok jo ambo
Di Medan juo akianyo kami basuo
Haha, kok masakannyo:
Ndak usah dibaco, sabana sero
Pokoknyo siip! abih carito …
(Ciptaan Zulkarnaen, Dipopulerkan oleh Zulkarnaen)
©ourtesy of http://laguminanglamo.wordpress.com/
Like this:
Like Loading...
Published November 7, 2011
Pop 70'an
Tags: Zulkarnaen
Kok nak tau jo taruang paranggi
Masam-masam manih rasonyo
Jikok tuan nak ka Bukiktinggi
Rabaa Satu nan rami pasanyo
Rami kampuangnyo Rang Tangah Sawah
Rami manjalang hari sanjo
Pasa Ateh jo Pasa Bawah
Lah ado sajak maso dahulunyo
Ndeh sabana sibuik urang bajua bali
Labiah-labiah kalau ka ri rayo
Kadang-kadang ado lo nan lucu tajadi
Parang muluik akhianyo elo mahelo
Ka gulai manih cancanglah labu
Ganduah jo lauak tarang-tarang
Jikok sanak ingin lah tau
Nan bedo Rang Banuhampu jo Rang Kamang
[kembali ke atas]
(Ciptaan Zulkarnaen, Dipopulerkan oleh Zulkarnaen)
©ourtesy of http://laguminanglamo.wordpress.com/
Like this:
Like Loading...
Published November 7, 2011
Pop 70'an
Tags: Melati, Zulkarnaen
Tadi malam nenek nonton pilem India
Kok lakonnyo Rekha Purno nan jo Shakila
Yo manonton ondeh urang yo rami bana
Sampai tarompa nenek tatingga di lua
Pilem main, nenek nonton ndeh asik bana
Ndeh sadiah nenek nangih taisak-isak
Nenek eboh yo dek lakon malampang nona
Nyo marabo yo berang, rami basorak
Batambah sibuik si nenek
Nyo sabuik santiang jo ampek
Lampu iduik yo rami urang maliek
Makin manggilo si nenek
Sampai kurisi nyo angkek
Kiro nyo cari giginyo nan talompek
[kembali ke atas]
(Ciptaan Zulkarnaen, Dipopulerkan oleh Melati)
©ourtesy of http://laguminanglamo.wordpress.com/
Like this:
Like Loading...
Published November 7, 2011
Pop 70'an
Tags: Melati, Zulkarnaen
Ondeh upiak, yo upiak rambahlah paku
Tumbuah di lereng, di lereng yo pandakian
Ondeh upiak, manga jo kau dek tagak di situ
Ndeh sajak cako, sajak cako kau den nantikan
A jo lai nan kau manuangkan
A jo lai nan kau pikiakan
Sagoni pitih den asiangkan
Apo kandak kau den balikan
Urang Sanjai, Rang Sanjai manjua karupuak
Lah takato sampai ka ujuang nagari
Ondeh anti lamak, hati lah cubo mamujuak
Kanalah untuang, kanalah untuang badan diri
Kok manutua si rumpun salak
Jan kanai si bungo paik
Elok ambua-i lah sayak
Patungkek sajo lah panjaik
Rami lah Pasa Bukiktinggi
Rami manjalang pukua limo
Orok sopan denai abihi
Talarang bana di agamo
Maco banamo maco aji
Dimakan jo samba lado
Kok yo lai mandanga kaji
Sarawa sampik abihi pulo
(Ciptaan Zulkarnaen, Dipopulerkan oleh Melati dan Zulkarnaen)
©ourtesy of http://laguminanglamo.wordpress.com/
Like this:
Like Loading...
Published November 7, 2011
Pop 70'an
Tags: Melati, Zulkarnaen
Yo nan lah lamo (hai hai) indak ka rimbo
Batambah tunggang (hai hai) lah pandakian
Yo nan lah lamo oi tuan indak lah basuo
Barubah kolak ei tuan yo pamandangan
Batambah tunggang (hai hai) lah pandakian
Diruntuah hujan (hai hai) lah tangah hari
Patuik barubah ondeh diak oi lah pamandangan
Lah manarik bana ondeh diak oi lah denai kini
Anak lah urang (hai hai) di Koto Tuo
Ka balai sadang (hai hai) lah tangah hari
Indak lah salah ei tuan pandangan mato
Lah batambah gapuak ei tuan denai pandangi
Lapeh nan dari (hai hai) Tanjuang Ampalu
Tagak di lereng (hai hai) lah pandakian
Indak lah patuik ondeh diak kanduang bak itu
Lah nyato sansai ondeh diak oi lah badangakan (jan berang da)
Baranti oto (hai hai) di Sarilamak
Handak manjalang (hai hai) di Tanjuang Pati
Awak bagurau ei tuan lah samo awak
Tasingguang jo galak ei tuan yo dihabisi
(Ciptaan Zulkarnaen, Dipopulerkan oleh Melati dan Zulkarnaen)
©ourtesy of http://laguminanglamo.wordpress.com/
Like this:
Like Loading...
Published November 3, 2011
Pop 70'an
Tags: Zulkarnaen
Lah batahun denai di rantau
Kau nan ketek kini lah gadang pulo
Taruih tabayang-bayang Marapi jo Singgalang
Antah bilo masonyo den ka pulang …
Dima duduak sinan tamanuang
Sabana taragak denai jo kampuang
Ondeh raso ka putuih talintak tali jantuang
Mandanga sayuik suaro bunyi saluang …
Den takana maso ketek-ketek dulu
Di kampuang halaman banyak kawan den sapamainan …
Siang pai sikola, bamain basuko-suko
Malam ka surau mangaji basamo
Kiniko kau lah den tinggakan
Kampuang halaman nan sangaik den cinto
Dek ulah untuang juo, jadi bapisah kito
Mungkin alah suratan Nan Kuaso …
Tapi bialah nak den cubo
Iduik di rantau urang bausaho …
Karajo basungguah hati, kok lah dapek nan dicari
Den pulang mambangun kampuang jo nagari …
Den takana maso ketek-ketek dulu
Ka pai mandi ka tapian, kami bakaja-kajaran …
Dek malang nan ka tibo, parian si Siti tacuekkan
Ondeh mak satangah mati berangnyo
Den takana maso ketek-ketek dulu
Ka pai mandi ka tapian, kami bakaja-kajaran …
Dek malang nan ka tibo, parian si Siti tacuekkan
Ondeh mak satangah mati berangnyo
(Ciptaan Zulkarnaen, Dipopulerkan oleh Zulkarnaen)
©ourtesy of http://laguminanglamo.wordpress.com/
Like this:
Like Loading...
Published November 2, 2011
Pop 70'an
Tags: Melati, Zulkarnaen
Yo nan di urang sibuli-buli – 2x
Hai nan jan nyo den lah boto bana – 2x
Di urang sayang hai ka pauji
Hai nan jan nyo den lah iyo bana
Di urang sayang hai ka pauji
Hai nan jan nyo den lah iyo bana
Reff:
Bukik lah tinggi tanahnyo tinggi – 2x
Ngarainyo dalam, kalo bakalo – 2x
Mangkonyo denai tagak mauji
Sayang kanduang baparo-paro
Mangkonyo denai tagak mauji
Sayang kanduang baparo-paro
Den sangko kariang hai tabuang minyak – 2x
Kapuran kambang hai jo saoknyo – 2x
Den sangko gariang hai ikan jinak
Buayo gadang hai mah kironyo
Den sangko gariang hai ikan jinak
Buayo gadang hai mah kironyo
(Ciptaan Zulkarnaen, Dipopulerkan oleh Melati dan Zulkarnaen)
©ourtesy of http://laguminanglamo.wordpress.com/
Like this:
Like Loading...
eng_Latn luo_Latn mos_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn zho_Hans eng_Latn eng_Latn eng_Latn luo_Latn mos_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn zho_Hans eng_Latn eng_Latn eng_Latn luo_Latn mos_Latn min_Latn min_Latn min_Latn min_Latn nno_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn zho_Hans eng_Latn eng_Latn eng_Latn luo_Latn mos_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn sun_Latn min_Latn min_Latn min_Latn min_Latn min_Latn min_Latn min_Latn bjn_Latn zho_Hans eng_Latn eng_Latn eng_Latn luo_Latn mos_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn bjn_Latn zho_Hans eng_Latn eng_Latn eng_Latn luo_Latn mos_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn bjn_Latn zho_Hans eng_Latn eng_Latn eng_Latn luo_Latn mos_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn sun_Latn min_Latn min_Latn min_Latn min_Latn min_Latn bjn_Latn zho_Hans eng_Latn eng_Latn eng_Latn luo_Latn mos_Latn min_Latn ace_Latn min_Latn min_Latn ace_Latn bjn_Latn min_Latn min_Latn min_Latn bjn_Latn min_Latn min_Latn ace_Latn min_Latn min_Latn min_Latn ace_Latn bjn_Latn min_Latn min_Latn bjn_Latn zho_Hans eng_Latn eng_Latn eng_Latn luo_Latn mos_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn zho_Hans eng_Latn eng_Latn eng_Latn luo_Latn mos_Latn min_Latn min_Latn bjn_Latn min_Latn bjn_Latn min_Latn nno_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn zho_Hans eng_Latn eng_Latn